Document ID: /roh_data/filtered/fineweb-2-filterrobots_roh.jsonl.gz/20764

Tar il grev accident da tren en il nordvest da la Spagna è il dumber da morts s'augmentà sin quatter persunas. En tut sajan 50 persunas blessadas ha ditg il substitut dal burgamester da O Porriño, nua ch'il tren è ì ord il binari.
En il tren eran 60 persunas sin via en la citad portugaisa Porto. Quai ha fatg a savair la societad da viafier. Sin maletgs è da vesair che la part davant dal tren è donnegiada fermamain. In char è cupitgà. Il motiv da l'accident n'è anc betg enconuschent.